05/07/2022 | Administración LocalMunicipal
Carballo
Aprobación definitiva da Ordenanza Fiscal nº 11 Taxas Mercado Municipal de Abastos 2022

Anuncio O Pleno da Corporación, na sesión ordinaria do luns, 25 de abril do 2022 adoptou, entre outros, o seguinte acordo: 1º.- Aprobar inicialmente a modificación da Ordenanza Fiscal nº 11 do Concello de Carballo, reguladora das taxas pola concesión de postos e pola prestación de servizos no Mercado Municipal de Abastos.2º.- Proceder á exposición pública do acordo de modificación da devandita Ordenanza durante un prazo de 30 días hábiles, a contar desde a inserción do anuncio da súa aprobación inicial no Boletín Oficial da Provincia, para a interposición de alegacións. De non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, xunto co texto íntegro da modificación operada na Ordenanza, ao día seguinte ao da publicación do anuncio de aprobación definitiva no B. O. P. Inserido o anuncio de aprobación inicial no B. O. P. nº 88, do martes, 10 de maio do 2022, e no diario Diario de Bergantiños-El Ideal Gallego, do mércores, 11 de maio do 2022, e tendo transcorrido o prazo de alegacións sen que consten presentadas, consonte ao previsto no artigo 17 do Real decreto lexislativo 2/2004, do 5 de marzo, polo que se aprobou o Texto refundido da lei reguladora das facendas locais, o acordo anteriormente adoptado enténdese como definitivamente adoptado, e procede inserir, no B. O. P. o texto íntegro da modificación operada, que se xunta ao presente anuncio, que entrará en vigor ao día seguinte ao da publicación da mesma no devandito diario oficial, co teor seguinte: En uso das facultades conferidas polos artigos 133.2 e 142 da Constitución e polo art.106 da Lei 7/1985, do 2 de abril, reguladora das Bases do Réxime Local, e consonte ao disposto nos arts.2 e 15 a 19 do Real Decreto Lexislativo 2/2004, do 5 de marzo, polo que se aprobou o Texto Refundido da Lei reguladora das Facendas Locais, este Concello establece as taxas pola utilización privativa dos postos, almacéns e cámaras de frío do Mercado de Abastos e pola prestación de servizos no Mercado Municipal de Abastos, ás que se refire o art.20.4 u) do R. D. L.2/2004, que se rexerán pola presente Ordenanza Fiscal.2.1.- Constitúen o feito impoñible destas taxas: a) A concesión de autorizacións para exercer actividades comerciais en postos fixos ou temporais, seus almacéns ou cámaras de frío, no Mercado Municipal de Abastos da Praza do Concello, por se tratar dun número limitado de autorizacións. b) A utilización dos servizos públicos a disposición dos postos do dito edificio. c) A venda en ambulancia na praza pública nos días de feira ou mercado, sempre que exista unha autorización previa da Alcaldía, preceptiva por se tratar dun espazo limitado que restrinxe o número máximo de autorizacións a outorgar. Nos casos nos que non exista a dita autorización, ou en días distintos aos de feira ou mercado, aplicarase o previsto na Ordenanza Fiscal nº 24, reguladora das taxas pola instalación de postos, barracas, casetas de venda, espectáculos, atraccións de recreo, así coma industrias ambulantes e de rodaxe cinematográfica.2.2.- Non estarán suxeitos a esta taxa os servizos ordinarios de limpeza, vixiancia e inspección sanitaria dos productos destinados ao consumo, cando non sexa realizada a instancia de parte interesada.2.3.- O servizo de recollida de lixo e residuos sólidos urbanos do Mercado Municipal de Abastos quedará sometido á Ordenanza Fiscal nº 6, ostentando cada un dos concesionarios a condición de suxeitos pasivos contribuintes da taxa respectiva. Non se recoñece beneficio fiscal algún, salvo os previstos en normas con rango de Lei ou nos Tratados Internacionais ratificados validamente por España e publicados no Boletín Oficial do Estado.4.1.- Son suxeitos pasivos desta taxa, en concepto de contribuintes, as personas físicas ou xurídicas e as entidadees do art.35.4 da Lei 58/2003, do 17 de decembro, Xeral Tributaria, que realicen cada un dos feitos impoñibles previstos no art.2, nos seguintes termos: a) Nas concesións de postos fixos ou temporais e polo uso dos servizos comúns do edificio, o adxudicatario. b) Na venda en ambulancia, os vendedores ou a asociación de usuarios que ostente o dereito de utilizar o espazo público.4.2.- En materia de responsabilidade, estarase ao disposto na Lei 58/2003, do 17 de decembro, Xeral Tributaria.5.1.- Base impoñible para a determinación do canon pola concesión dos postos fixos/temporais: A base impoñible desta taxa, que será igual á liquidable, está constituída polo valor de mercado da concesión administrativa do local de negocio para un período máximo de dez (10) anos, expresado nunha contía monetaria en función do valor de venda do posto, segundo se especifica para cada posto no Anexo desta Ordenanza.5.2.- Base impoñible para a determinación da renda mensual dos postos fixos: A base impoñible para a determinación da renda mensual dos postos fixos será o importe mensual dos gastos xerais do mantenemento do Mercado de Abastos, determinada polo estudo técnico-económico incorporado ao expediente de elaboración desta Ordenanza, e que consta na táboa final anexa individualizada para cada posto.5.3.- Base impoñible para a contificación da taxa pola venda ambulante na praza pública: Para o cálculo da taxa pola venda ambulante na praza pública tomarase como parámetro o perímetro total de ocupación, expresado en metros cadrados. O número de metros cadrados redondearase sempre dacordo coa seguinte regra: ao enteiro superior, cando a primeira décima sexa igual ou superior a cinco; e ao enteiro inferior, cando a primeira décima sexa inferior a cinco.6.1.- Cota tributaria das concesións de postos fixos: A cota tributaria a pagar pola concesión de postos fixos virá determinada polo valor de mercado que se obteña na adxudicación de cada posto, partindo dun tipo mínimo extraido da base impoñible á que se refire o apartado 1 do artigo anterior, definido en función da categoría de cada posto sinalada no Anexo desta norma, que supón a aplicación do coeficiente corrector sobre o valor bruto para a primeira categoría que corresponda segundo o estudio técnico-económico da taxa, e aplicando sobre tal valor a imputación dun canon anual ou rendemento do 4 % do seu valor de venda, segundo se marca no Anexo de valores desta norma, coa salvedade disposta no art.8.1. b) desta Ordenanza. Nos casos nos que o prego que regule a licitación permita a concesión por períodos inferiores a 10 anos, o canon a abonar será o que resulte da poxa gañadora, que non poderá ser inferior a multiplicar o canon anual que se establece como mínimo de licitación no Anexo, multiplicado polo número de anos da concesión, coa salvedade disposta no art.8.1. b) desta Ordenanza. Nos supostos de prórrogas nas concesións, que o Regulamento do Mercado establece en 5 anos máis, a base impoñible da prórroga será o 50 por cento do canon inicial ofertado na adxudicación ao concesionario prorrogante. Nos supostos de postos temporais, a cota tributaria será o canon establecido no Anexo, que se liquidará trimestralmente en función da duración da autorización para ocupar provisionalmente o posto.6.2.- Cota tributaria por renda mensual: A cota tributaria íntegra, calculada en función da superficie dos postos, e a súa cota de participación no total de superficie concesionable, coas correccións que resultan do estudio técnico-económico, será a que consta no Anexo desta norma. En calquera caso, a renda mínima mensual non será inferior a 50 € mensuais, para os postos fixos ou temporais, nin inferior aos 25 € mensuais para os locais de almacén, nin de 120 € mensuais para a cámara de frío.6.3.- Cota tributaria para a venda ambulante na praza pública: Sobre da base impoñible aplicarase una tarifa única de 0,628809 €/metro cadrado de ocupación diaria. A taxa devéngase, e nace a obriga tributaria: a) Respecto da prima inicial ou canon de adxudicación, o día en que quede perfeccionado o título administrativo concesional do posto a un solicitante ou licitador. b) A renda mensual devéngase o primeiro día de cada mes natural. c) A taxa por venda ambulante na praza pública devéngase o día en que se proceda á efectiva ocupación do espazo público para realizar a actividade.8.1.- Adxudicación de postos fixos: a) A adxudicación dos postos fixos realizarase dacordo coas normas que estableza o Regulamento do Mercado Municipal de Abastos e o prego de cláusulas administrativas particulares que regule o procedemento e a forma de adxudicación. b) As bases do procedemento contractual poderán determinar un canon inicial distinto do que se establece coma mínimo nesta Ordenanza, que terá carácter de mínimo –agás no suposto de que resultase deserto o primeiro procedemento de licitación, no que se poderá establecer un canon inferior ao do Anexo-; pero non poderá modificarse, agás previo acordo de modificación desta Ordenanza, a renda mensual que se establece na mesma, sendo, xa que logo, de aplicación, como mínimo, a cifra sinalada no Anexo. c) A duración das concesións e autorizacións para o uso temporal virá determinada no Regulamento do Mercado e nos correspondentes pregos de cláusulas administrativas particulares.8.2.- Rendas mensuais: a) Para o cobro das cotas mensuais formarase anualmente unha matrícula na que figuren os suxeitos pasivos, o local de negocio que teñen concedido e a correspondente cota tributaria mensual. Esta Matrícula exporase ao público o primeiro mes de cada ano, mediante edictos no taboleiro de anuncios do Concello, e renovarase automaticamente cada ano, de non existir cambios no seu contido. b) O cobro das cotas mensuais será realizado pola Administración Municipal, segundo sinale o Regulamento do Mercado de Abastos e os pregos que regulen o servizo no Mercado de Abastos, e tendo en conta o previsto na Disposición Transitoria. O prazo de pago será do día 1 ao 10 de cada mes natural, ou, se este fose inhábil, o inmediato hábil posterior.8.3.- Venda ambulante na praza pública. As cotas por ocupación diaria por venda ambulante na praza pública esixiranse mediante o seu depósito previo, que deberá ser ingresado na Tesouraría municipal, segundo sinale o Regulamento do Mercado de Abastos e os pregos do servizo, e tendo en conta o previsto na Disposición Transitoria. Non se permitirá a ocupación do dominio público sen o previo depósito da contía da taxa. Para a calificación das infraccións tributarias, así coma as correspondentes sancións, estarase ao disposto na Lei 58/2003, do 17 de decembro, Xeral Tributaria, no R. D. 2063/2004, do 15 de outubro, polo que se aprobou o Regulamento Xeral do Réxime Sancionador Tributario, e demáis disposicións dictadas en desenvolvemento dos mesmos. DISPOSICIÓN TRANSITORIA.- Mentres non se teña licitado novamente a prestación de servizos no Mercado, as rendas mensuais e por venda ambulante na praza pública seguirán a ser ingresadas polos concesionarios/autorizados directamente ao encargado do Mercado, titular do contrato de servizos, nos prazos sinalados no art.8.2. DISPOSICION DERRADEIRA. A presente Ordenanza Fiscal entrará en vigor ao día seguinte da publicación no Boletín Oficial da Provincia do acordo de aprobación definitiva, xunto co texto íntegro da norma, continuando vixente ata que se acorde a súa modificación ou derrogación. Anexo de valores dos postos/almacéns/cámara de frío e rendas mensuais. Lenda: Nº posto = Numeración do posto segundo nova nomenclatura. Sup = Superficie do posto expresada en metros cadrados. Cat = Categoría do posto segundo o estudo técnico-económico. Valor base = Valor de venda en mercado segundo estudio técnico-económico, expresado en euros. Valor coef = Valor de venda corrixido por categoría d oposto, expresado en euros. Canon/ano = Canon mínimo para licitación, por ano, expresado en euros. Canon por 10 anos = Canon mínimo para licitación, por 10 anos, expresado en euros. Renda mensual = Importe da taxa mensual por servizos, expresada en euros. Aprobación: Pleno ord.05/09/2011 e Pleno ord.28/11/2011. B. O. P. nº 241, do 21/12/2011 –páxina 19-, entrando en vigor ao día seguinte ao da devandita publicación –o 22/12/2011-. Carballo, 30 de xuño do 2022. O ALCALDE, Asdo: Evencio Ferrero Rodríguez